29. juuli õhtul pool üheksa randusime Tiomani saarel Salangi külas. Olime kokku reisinud ligi 10 tundi, olime päev otsa söömata, laevareis oli täielik õudusunenägu ja loomulikult ei olnud meil tuba ette broneeritud. Laevareis kestis  piinavad 4 tundi, merel oli meeletu tuul ja lainetus, tegemist oli pigem okselaevaga. Maismaa ja saare vahel on tühised 50km, aga saare vahet sõidavad nii väikesed laevad (vt pilti). Kujutage ette, et peate tormise ilmaga sellise väikese paadiga Soome sõitma. Ei olnud just meeldiv... Raamat muidugi hoiatas ka nende laevade eest, aga mis teha, lennupilet oli nii kallis.